Lbaṭel yeḍran deg tmeṭṭut taqbaylit d ayen ur iqebbel leɛqel, tɛac di ddel d lbaṭel akked at wexxam, ama d tamɣart neɣ ilewsan , tilawsatin ula d argaz-is, maɛna tbed d yiman-is , werğin tekna i lqed-is, ur tekni ara i ddel, tugi asrusu uqerru, tebɣa ad tezdi lqed-is, ɣas yeččur wul-is, tezwar leɛqel ɣer zdat-s, tekker-d mgal lbaṭel, tugi ddel, tebɣa ad tifsus fell-as tudert, ad ğğuğgen wussan-is, tettbadda ɣer yidis n yimaɣban, acku tɣuc tamuḥeqranit, tekrah lbaṭel.